# GUIA DELS PUNTS A DESENVOLUPAR A LA MEMÒRIA

## Subvencions per a la realització d’inversions empresarials d’alt impacte per a empreses de la cadena de valor de la indústria de l’automoció

Cal adjuntar una memòria explicativa del projecte on s’han de desenvolupar els punts que s’exposen a continuació:

### Descripció de l’empresa

* Descripció de l’empresa: principals productes o activitats
* Origen del capital social
* Empreses filials o participades
* Ubicació actual i futura

### Descripció del projecte

#### Objectiu del projecte

* 1. Argumentar el **grau de novetat** que comporta el projecte respecte als productes o serveis oferts per l’empresa actualment, tot destacant-ne el valor afegit, i/o argumentar la millora del procés productiu actual. Si s’escau, explicar la contribució del projecte a la **transició ecològica i a la transformació digital** de la cadena de valor de la indústria de l’automoció.
	2. Contribució del projecte al **manteniment o a la reactivació** de l’activitat actual de l’empresa a Catalunya.
	3. Competència amb **altres localitzacions** de fora de Catalunya a l’hora d’ubicar el projecte d’inversió.
	4. Contribució a la **reindustrialització** d’una planta productiva que hagi comunicat el seu cessament de l’activitat durant l’any 2020.

#### Qualitat del projecte

* 1. Indicar el **volum del llocs de treball** creats i/o mantinguts. Es requereix incorporar un pla detallat de les contractacions (dates aproximades de contractació, cost salarial, categoria professional, justificació de la seva adscripció al projecte).
	2. Indicar el **volum de les inversions** directes que comporta el projecte.
	3. Indicar el **volum i perfil de les inversions induïdes** pel projecte en la mateixa empresa i argumentar l’efecte tractor del projecte cap a altres inversions de l’empresa a Catalunya.

#### Capacitat i viabilitat tècnica i econòmica del projecte

* 1. Argumentar la **viabilitat tècnica** del projecte tot aportant informació rellevant en aquest sentit (capacitat i experiència de l’empresa, descripció de la metodologia de treball, pla de treball, pla de recursos humans i materials previstos, calendari del projecte, etc.).
	2. Argumentar la **viabilitat econòmica i financera** del projecte tot aportant informació que la suporti (capacitat financera de l’empresa, pla de finançament, retorn de la inversió, mercats objectiu i quotes previstes, etc.).

#### Impacte del projecte

* 1. Impacte del projecte en l’economia catalana i en el teixit empresarials mitjançant la contractació de **proveïdors locals**. Indicar quins són aquests proveïdors i quina és la seva implicació en el projecte.
	2. Adreça de realització del projecte. Argumentar la **contribució del projecte al reequilibri territorial** de Catalunya.
1. **Annexes**

Informació addicional del projecte si l’empresa ho considera oportú.